5 “‘Ke re’ng ke ba bone ba tšhogile? Ba a boa gomme bagale ba bona ba pšhatlagantšwe; ruri ba tšhabile, ga se ba gadima morago.+ Letšhogo le gohle,’+ o re’alo Jehofa. Ka 1997, nna le monna wa ka re ile ra hudugela Hollywood, California, U.S.A. Ge ke le moo ke ile ka swarega kudu ka go thuša batho go holwa ke bohlale bjo bo tšwago Lentšung la Modimo. Go ruta batho ka Beibele go nkgotsofaditše kudu go feta botumo ka moka bja go bapala difiliming le go bapala ke le sebapadi sa thwadi dimobing. Ka mohlala, ka 2002, ke ile ka kopana le Cheri yo a tšwago Hong Kong, yo e bego e le kgale re tlwaelane. Go be go na le dilo tše dintši tšeo re bego re swana ka tšona bophelong. O be a bile Mmasebotsana wa Hong Kong ngwageng wa ka pele ga woo ke bilego yena. Ge e le gabotse, ge ke be ke thopa sefoka sa go ba mmasebotsana, ke yena yo a ilego a nkapeša seala sa go ba maemong ao. Le yena o ile a ba sebapadi sa dimobing gomme ka morago a ba motšweletši wa tšona, a šoma le balaodi ba tumilego. Le yena o be a hudugetše Hollywood.